Okresná prokuratúra Senica 
Janka Kráľa 735, 905 45 Senica 	

Sp. zn. : Pv 545/13/2205	Senica, 16.9.2014
EEČ : 2-19-78-2014

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 2.8.2013, spisová značka Pv 545/13/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX v presne nezistenom čase v XXXXX, v mieste bydliska na ul. XXXXX prostredníctvom internetového pripojenia formou on-line bankingu prevádzkovaného ZUNO BANK AG, pobočkou zahraničnej banky Bratislava, požiadala o poskytnutie pôžičky vo výške 500,- eur, pričom do žiadosti č. XXXXX uviedla, že je zamestnaná v spoločnosti XXXXX s.r.o. XXXXX, XXXXX na dobu neurčitú, s čistým mesačným príjmom 690,- eur, kde však nikdy nepracovala, pričom táto skutočnosť bola pri preverovaní údajov uvedených v žiadosti pobočkou zahraničnej banky ZUNO BANK AG Bratislava zistená a pôžička jej poskytnutá nebola, avšak v prípade jej poskytnutia by bola poškodenej strane ZUNO BANK AG, pobočka zahraničnej banky, Pribinova 8, Bratislava, IČO:36 867 594, spôsobená škoda najmenej 500,- eur. 

Uznesením prokurátora Okresnej prokuratúry Senica zo dňa 2.8.2013, spisová značka Pv 545/13/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry v Senici sp. zn. Pv 545/13/2205 zo dňa 2.8.2013 bolo voči obvinenej XXXXX podľa § 216 odsek 1 Trestného poriadku podmienečne zastavené trestné stíhanie pre pokus prečinu úverového podvodu podľa § 14 odsek 1, § 222 odsek 1 Trestného zákona, pričom jej bola určená skúšobná doba v trvaní 12 /dvanásť/ mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. od 16.8.2013. 
Po uplynutí skúšobnej doby som z jednotlivých vyžiadaných správ zistila, že obvinená XXXXX sa v skúšobnej dobe podmienečného zastavenia trestného stíhania nedopustila žiadneho protiprávneho konania. Zo zadovážených správ vyplýva, že nebola prejednávaná pre priestupok a negatívne hodnotená nie je ani v mieste súčasného pobytu. V aktuálnom odpise registra trestov nemá žiadne nové odsúdenie.  
S poukazom na tieto okolnosti je možné skonštatovať, že obvinená XXXXX v skúšobnej dobe viedla riadny život a vyhovela uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej 
prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka